Official Journal L 191 , 07/07/1998 P. 0008 - 0009



Azzjoni konġunta tad-29 ta' Ġunju 1998 adottata mill-Kunsill fuq il-bażi ta' l-Artikolu K.3 tat-Trattat dwar l-Unjoni Ewropea, li tistabbilixxi sistema ta' evalwazzjoni kollettiva ta' l-approvazzjoni, l-applikazzjoni u l-implimentazzjoni effettiva mill-pajjiżi applikanti ta' l-acquis ta' l-Unjoni Ewropea fil-qasam tal-Ġustizzja u Intern (98/429/JHA) IL-KUNSILL TA' L-UNJONI EWROPEA, Wara li kkunsidra t-Trattat dwar l-Unjoni Ewropea, u b'mod partikolari l-Artikolu K.3(2)(b) tiegħu, Wara li kkunsidra l-konklużjonijiet tal-Kunsill Ewropew f'Copenhagen fl-1993 u fil-Lussemburgu fl-1997, Wara li kkunsidra l-konklużjonijiet tal-laqgħa tal-Kunsill fi Brussel fid-19 ta' Marzu 1998, Billi hu mixtieq li tiġi stabbilita sistema li tħalli l-esperti mill-Istati Membri u mill-Kummissjoni biex jevalwaw kollettivament fil-qafas tal-Kunsill l-approvazzjoni, l-applikazzjoni u l-implimentazzjoni effettiva mill-pajjiżi applikanti ta' l-acquis ta' l-Unjoni Ewropea fil-qasam tal-Ġustizzja u Intern; Billi dawn l-evalwazzjonijiet għandhom jiġu kkunsidrati mill-Kummissjoni fl-aġġustament ta' prijoritajiet u l-għanijiet fil-Partnerships ta' l-Adezjoni u fl-istrutturi stabbiliti ta' l-Unjoni Ewropea fil-kuntest ta' diskussjonijiet futuri dwar it-tkabbir, ADOTTA DIN L-AZZJONI KONĠUNTA: Artikolu 1 Għan 1. Mingħajr preġudizzju għall-kompetenzi tal-Komunità jew għall-istrutturi stabbiliti għad-determinazzjoni tal-pożizzjoni ta' l-Istati Membri fin-negozjati dwar l-adeżjoni, għandha tiġi stabbilita sistema skond id-dispożizzjonijiet imniżżla hawn taħt għal evalwazzjoni kollettiva ta' l-approvazzjoni, l-applikazzjoni u l-implementazzjoni effettiva mill-Istati li huma kandidati għall-adeżjoni fl-Unjoni Ewropea (il-pajjiżi kandidati) ta' l-acquis ta' l-Unjoni fil-qasam tal-Ġustizzja u Intern. 2. Kull Stati Membru għandu jiżgura li l-awtoritajiet nazzjonali tiegħu jikkoperaw kompletament fl-implimentazzjoni tas-sistema għal evalwazzjoni kollettiva stabbilita skond din l-Azzjoni Konġunta (is-sistema ta' evalwazzjoni). Artikolu 2 Grupp ta' esperti 1. Grupp ta' esperti, li se jiġi stabbilit skond ir-regoli ta' proċedura tal-Kunsill taħt is-sorveljanza tal-Kumitat ta' Rappreżentanti Permanenti ta' l-Istati Membri (Coreper), għandu jkollu l-funzjoni li jipprepara u jżomm aġġornati evalwazzjonijiet kollettivi tas-sitwazzjoni fil-pajjiżi kandidati fuq l-approvazzjoni, l-applikazzjoni u l-implimentazzjoni effettiva ta' l-acquis ta' l-Unjoni fil-qasam tal-Ġustizzja u Intern. 2. Stat Membru wieħed jew aktar, b'assoċjazzjoni mill-qrib mal-Kummissjoni, jista' jagħti għajnuna partikolari fil-preparazzjoni u l-manteniment, għal pajjiż partikolari, ta' rapporti komprensivi li jifformaw il-bażi ta' l-evalwazzjonijiet imsemmija fil-paragrafu 1, waqt li tiġi kkunsidrata l-informazzjoni disponibbli skond l-Artikolu 3. 3. Il-grupp ta' esperti għandhom jevitaw xogħol doppju diġà magħmul u xogħol li jikkoinċidi ma' attivitajiet oħra li qed isiru mill-Unjoni f'dan il-qasam. Artikolu 3 Kompilazzjoni ta' informazzjoni 1. Il-materjal kollu relevanti għall-approvazzjoni, l-applikazzjoni u l-implimentazzjoni effettiva mill-pajjiżi kandidati ta' l-acquis ta' l-Unjoni fil-qasam tal-Ġustizzja u Intern għandu jkun disponibbli għall-grupp ta' esperti mill-Istati Membri u mill-Kummissjoni biex iħallu lill-grupp jipprepara u jmanti evalwazzjonijiet kollettivi tas-sitwazzjoni f'kull pajjiż kandidat u analiżi ta' setturi li jistgħu ikollhom xi problemi. 2. L-evalwazzjonijiet imsemmija fil-paragrafu 1 għandhom bħala l-ewwel pass jibbażaw b'mod partikolari fuq: - informazzjoni mogħtija individwalment jew kollettivament minn Stati Membri ibbażata fuq l-esperjenza diretta tagħhom ta' xogħol mal-pajjiżi kandidati, li tinkludi informazzjoni disponibbli f'Schengen, - rapporti, kif xieraq, mill-Ambaxxati u d-delegazzjonijiet tal-Kummissjoni ta' l-Istati Membri' fil-pajjiżi kandidati, fuq il-bażi, fejn hu neċessarju, ta' kwistjonarju li jiġi ppreparat mill-grupp ta' esperti, - informazzjoni disponibbli għall-Kummissjoni permezz ta' rwol tagħha fil-proċess totali ta' adeżjoni, li tinkludi rapporti mill-missjonijiet magħmula fil-qafas tal-programme Phare, - rapporti tal-Kunsill ta' l-Ewropa dwar l-implimentazzjoni tal-Konvenzjonijiet u rakkomandazzjonijiet tal-Kunsill ta' l-Ewropa, jew b'kull sors ieħor li huma meqjusa bħala relevanti rigward il-kontenut ta' l-acquis. 3. Jekk hi neċessarja informazzjoni addizzjonali, jiġu fformati gruppi ad hoc ta' rappreżentanti u esperti minn Stati Membri u mill-Kummissjoni biex iwettqu aktar missjonijiet fuq aspetti speċifiċi mingħajr ma jitfgħu piż żejjed fuq il-pajjiżi kandidati. Id-deċiżjoni dwar l-organizzazzjoni u l-komposizzjoni, iż-żmien u t-termini ta' referenza ta' dawn il-missjonijiet għandha tiġi deċiża mill-Kunsill, b'maġġoranza kwalifikata, wara parir mill-grupp ta' esperti, b'koperazzjoni mill-qrib mal-Kummissjoni. Artikolu 4 Progress u riżultati tal-mekkaniżmu ta' evalwazzjoni 1. Il-grupp ta' esperti għandu, permezz ta' Coreper u b'koperazzjoni mill-qrib mal-Kumitati stabbilit skond l-Artikolu K.4 tat-Trattat u ma' organizzazzjonijiet oħra tal-Kunsill involuti mal-proċess tat-tkabbir, jirrapporta lill-Kunsill fuq il-progress u r-riżultati ta' l-evalwazzjonijiet. Il-grupp għandu jżomm informat lill-organizzazzjonijiet tal-Kunsill relevanti oħra bix-xogħol tiegħu. 2. Il-Kummissjoni hi mistiedna tikkunsidra l-evalwazzjonijiet kollettivi fil-proposti tagħha għal aġġustament sinifikanti ta' prijoritajiet u ta' l-għanijiet tas-sħubija ta' adeżjoni, li għandhom jiġu mogħtija lill-Kunsill għad-deċiżjoni skond l-Artikolu 2 tar-Regolament tal-Kunsill (KE) Nru 622/98 tas-16 ta' Marzu 1998 dwar l-għajnuna lill-Istati applikanti fil-qafas ta' l-istrateġija pre-adeżjoni, u b'mod partikolari dwar l-istabbiliment ta' Partnerships ta' l-Adeżjoni [1]. Dawn l-evalwazzjonijiet għandhom jittieħdu in konsiderazzjoni fi ħdan l-istrutturi stabbiliti ta' l-Unjoni Ewropea fil-kuntest ta' diskussjonijiet futuri dwar it-tkabbir. Artikolu 5 Reviżjoni tas-sistema ta' l-evalwazzjoni Mhux aktar tard minn sena wara d-dħul fis-seħħ ta' din l-Azzjoni Konġunta, il-Kunsill għandu jeżamina l-ħidma u l-iskop tas-sistema ta' l-evalwazzjoni u għandu, jekk hu xieraq, jagħmel aġġustamenti fih. Artikolu 6 Dħul fis-seħħ Din l-Azzjoni Konġunta għandha tidħol fis-seħħ fil-ġurnata tal-pubblikazzjoni tagħha fil-Ġurnal Uffiċjali. Artikolu 7 Il-Pubblikazzjoni Din l-Azzjoni Konġunta għandha tiġi ppubblikata fil-Ġurnal Uffiċjali. Magħmula fil-Lussemburgu, fid-29 ta' Ġunju 1998. Għall-Kunsill Il-President R. Cook [1] ĠU L 85, 20. 3. 1998, p. 1. --------------------------------------------------